**KOMERCINIO PIRKIMO SĄLYGOS**

|  |  |  |
| --- | --- | --- |
| 1. **Bendroji informacija** | | |
|  | | |
| 1. **Sąvokos ir trumpiniai** |  | **Dalyvis** - Pirkime Pasiūlymą pateikęs Tiekėjas. |
|  | **Derybos** – Pirkimo procedūrų etapas, kurio metu deramasi su Dalyviais, atrinktais pagal Komercinio pirkimo sąlygas, dėl Pirkimo ar Pasiūlymo sąlygų, Pasiūlymo kainos, Sutarties sąlygų ir kitų su Pirkimu susijusių aplinkybių. |
|  | **Galutinis pasiūlymas** – pagal nustatytas sąlygas bei terminus iki Galutinių pasiūlymų pateikimo termino Dalyvio pateiktų dokumentų ir duomenų visuma, įskaitant Pirminiame pasiūlyme ir (ar) jo patikslinimuose pateiktus dokumentus ir duomenis tiek, kiek jie nebuvo pakeisti iki Galutinių pasiūlymų pateikimo termino pabaigos. |
|  | **Laimėjęs Pasiūlymas** – pagal Komercinio pirkimo sąlygas atrinktas geriausias Pasiūlymas. |
|  | **Laimėjęs Dalyvis** – Dalyvis, kurio Pasiūlymas šiose Komercinio pirkimo sąlygose nustatyta tvarka buvo nustatytas laimėjusiu. |
|  | **Pasiūlymas (Pirminis ir (ar) Galutinis pasiūlymas) –** pagal Pirkimo vykdytojo nustatytas sąlygas bei terminus Tiekėjo pateiktų dokumentų ir duomenų visuma. |
|  | **Pirkimas** – UAB „Ignitis“ atliekamas komercinis (ne viešasis) pirkimas, kurio tikslas – sudaryti Sutartį Pirkimo objektui įsigyti. |
|  | **Pirkimo objektas** – perkami *Darbai ir Medžiagos*, aprašytos techninėje specifikacijoje. |
|  | **Pirminis pasiūlymas –** pagal nustatytas sąlygas bei terminus Dalyvio pirmąjį kartą pateiktas pasiūlymas. |
|  | **Subtiekėjas –** Sutarties vykdymui planuojamas pasitelkti ūkio subjektas, kuris atliks Darbus, tieks Prekes ir (ar) teiks Paslaugas. |
|  | **Sutartis** – Prekių, Paslaugų, Darbų pirkimo sutartis, sudaryta tarp Pirkėjo ir Laimėjusio Dalyvio. |
|  | **Tiekėjas** – prekių tiekėjas, paslaugų teikėjas arba rangovas, t. y. ūkio subjektas (fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė), galintis pasiūlyti ar siūlantis Prekes, Paslaugas ar Darbus. |
|  | **Ūkio subjektas, kurio pajėgumais remiamasi** – tai ūkio subjektas, kurio kvalifikacija Tiekėjas remiasi, siekdamas atitikti pirkimo dokumentuose nustatytus kvalifikacijos reikalavimus. |
|  |  |  |
| 1. **Pirkėjas ir Pirkimo vykdytojas** |  | *Kai pirkimą vykdo UAB „Ignitis grupės paslaugų centras“*  Pagal Pirkėjo UAB „Ignitis“ suteiktus įgaliojimus pirkimo procedūras iki Sutarties sudarymo vykdo Pirkimo vykdytojas - UAB „Ignitis grupės paslaugų centras“ (įmonės kodas 303200016, registruotos buveinės adresas Laisvės pr. 10, LT-04215 Vilnius, Lietuva). |
|  |  |  |
| 1. **Pirkimo objektas** |  | Pirkimo objektas – Vėjukų elektromobilių parko medžiagų tiekimo ir rangos darbai |
|  | Pirkimo objekto aprašymas pateikiamas techninėje specifikacijoje (Priedas Nr.1.) |
|  |  | Pirkimo objekto ir sudaromos sutarties vertė 900 000 Eur be PVM |
|  |  |  |
| 1. **Pirkimo dokumentai** |  | Visos Komercinio pirkimo sąlygos pateikiamos pirkimo dokumentuose, kuriuos sudaro:   * Komercinio pirkimo sąlygos; * Techninė specifikacija (Priedas Nr. 1); * Pasiūlymo forma su priedais (Priedas Nr. 2); * Pažink savo veiklos partnerį klausimynas (Priedas Nr. 3); * Darnumo klausimynas (Priedas Nr. 4); * Sutarties projektas (Priedas Nr. 5); * Kvalifikaciniai reikalavimai (Priedas Nr. 6); * Pirkimo dokumentų paaiškinimai, patikslinimai, taip pat atsakymai į Tiekėjų klausimus, jeigu jų bus; * kiti dokumentai, susiję su Pirkimo objektu.   Visuomet vadovaujamasi aktualizuota Pirkimo dokumentų versija ir naujausiais Pirkimo dokumentų paaiškinimais bei patikslinimais. |
|  | Pateikdamas Pasiūlymą, Tiekėjas patvirtina, kad yra susipažinęs su visomis Pirkimo dokumentuose pateiktomis sąlygomis ir su jomis sutinka. |
|  |  |  |
| 1. **Pirkimo dokumentų paaiškinimai ir keitimai** |  | Pirkimo dokumentai gali būti aiškinami ar tikslinami Tiekėjo prašymu ir (ar) Pirkimo vykdytojo iniciatyva. |
|  | Pirkimo vykdytojo iniciatyva tikslinami Pirkimo dokumentai ar atsakymai į Tiekėjų prašymus parengiami ir išplatinami per protingą terminą, bet kuriame Pirkimo vykdymo etape esant poreikiui Pasiūlymų pateikimo terminą nukeliant vėlesniam protingam laikui, per kurį Tiekėjai, rengdami Pasiūlymus, galėtų atsižvelgti į šiuos paaiškinimus (patikslinimus). |
|  | Derybų eigoje Pirkimo vykdytojas turi teisę koreguoti Pirkimo dokumentų nuostatas savo nuožiūra arba atsižvelgdamas į Dalyvių siūlymus. Apie Pirkimo dokumentų pakeitimus informuojami visi Dalyviai, nurodant protingą terminą patikslinti (atnaujinti) pateiktus Pasiūlymus. |
|  |  |  |
| 1. **Tiekėjų etika** |  | AB „Ignitis grupė“ grupės įmonės (toliau kartu – Grupė), atsižvelgdamos į nacionalinio saugumo interesus, turi lūkestį, jog Grupės Tiekėjai nepalaikytų ir neturėtų jokių tiesioginių ar netiesioginių ryšių su Rusijos Federacija bei Baltarusijos Respublika. Pirkime dalyvaujantis Tiekėjas Pirkimo vykdytojo prašymu privalo deklaruoti bet kokius turimus ryšius su minėtomis valstybėmis, taip pat pateikti paaiškinimus ir atitinkamus įrodymus pirkimo ar Sutarties vykdymo metu. Pirkimo vykdytojas, siekdamas valdyti verslo rizikas ir galimas grėsmes nacionaliniam saugumui, imsis teisės aktuose numatytų priemonių. |
|  | Pirkėjas bei Pirkimo vykdytojas savo veikloje taiko antikorupcinę, komercinių pirkimų ir kitas politikas (toliau – Politikos) bei turi lūkestį, kad Tiekėjai savo veikloje laikysis Grupės Tiekėjų etikos kodekse apibrėžtų verslo praktikų ir standartų aplinkosaugos, socialinės atsakomybės bei verslo etikos srityse bei skatins jų laikytis savo verslo partnerius, dalyvaujančius pirkime ar pirkimo Sutarties vykdyme. Politikos bei Grupės Tiekėjų etikos kodeksas paskelbti <https://ignitisgrupe.lt>. |
|  | Pirkimo vykdytojo prašymu, Tiekėjas įsipareigoja pateikti Pažink savo veiklos partnerį klausimyne (Priedas Nr. 3) nurodytą informaciją apie save ir Pirkime ar Sutarties vykdyme dalyvaujančius asmenis bei informaciją apie Grupės Tiekėjų etikos kodekse nurodytų nuostatų laikymąsi. |
|  |  |  |
| 1. **Tiekėjų grupė** |  | Vienas ūkio subjektas gali dalyvauti Pirkime kaip individualus Tiekėjas arba kaip jungtinei veiklai susivienijusių Tiekėjų grupės (toliau – Tiekėjų grupė) narys. Vienas Tiekėjas gali teikti tik vieną pasiūlymą, nepriklausomai, ar teikia kaip individualus Tiekėjas, ar kaip Tiekėjų grupės narys. |
|  |  |  |
| 1. **Pasitelkiami ūkio subjektai** |  | Siekdamas atitikti Pirkimo dokumentuose nustatytus kvalifikacijos reikalavimus, Tiekėjas Pirkime bei Sutarčiai vykdyti gali pasitelkti Ūkio subjektus, kurių pajėgumais remiamasi. |
|  | Tiekėjas Ūkio subjektus, kurių pajėgumais remiamasi, privalo nurodyti Pasiūlymo formoje (Priedas Nr. 2). |
|  | Jeigu Tiekėjas Pasiūlyme nenurodo, kad pasitelks Ūkio subjektus, kurių pajėgumais remiamasi, tokiu atveju Pirkime nurodytus kvalifikacijos reikalavimus turi atitikti pats Tiekėjas. |
|  |  |  |
| 1. **Subtiekėjai** |  | Tiekėjas gali pasitelkti Subtiekėjus Sutarčiai vykdyti – Prekėms tiekti, Paslaugoms teikti ar Darbams atlikti. |
|  |  |  |
| 1. **Tinkami produktai, jų kilmė** |  | Tiekėjas skatinamas rinktis Pirkime tiekti ar naudoti ne trečiųjų šalių, su kuriomis Europos Sąjunga nėra sudariusi daugiašalio ar dvišalio susitarimo, užtikrinančio Europos Sąjungos įmonių konkurencinį ir veiksmingą patekimą į tų šalių rinkas, kilmės produktus. |
|  | Pirkime Prekių kilmei bei Paslaugų teikimo vietai taikomi nurodyti reikalavimai:   1. siūlomų Prekių (įskaitant jų sudedamąsias dalis, pakuotes) kilmė negali būti Rusijos Federacija, Baltarusijos Respublikos teritorija, Rusijos Federacijos aneksuotame Kryme, Moldovos Respublikos vyriausybės nekontroliuojama Padniestrės teritorija, Sakartvelo vyriausybės nekontroliuoja Abchazijos ir Pietų Osetijos teritorija; 2. perkamos Paslaugos negalės būti teikiamos iš šio punkto (a) dalyje nurodytų valstybių ar teritorijų. |
|  |  |  |
| 1. **Darnumo reikalavimai** |  | Atsižvelgiant į Pirkimo objektą, Pirkimo tikslą ir techninėje specifikacijoje (Priedas Nr. 1) nustatytus reikalavimus:   1. Tiekėjas turi siūlyti Prekes, Paslaugas ir (ar) Darbus, atitinkančius aplinkosauginius reikalavimus, kurių tikslas, kad siūlomos Prekės, Paslaugos ir (ar) Darbai darytų kuo mažesnę neigiamą įtaką klimato kaitai, aplinkos taršai, atliekų susidarymui, gamtos išteklių naudojimui, ekosistemų ir jų paslaugų būklei ir (ar) kitam neigiamam poveikiui aplinkai; 2. Tiekėjas turi siūlyti Prekes, Paslaugas ir (ar) Darbus, atitinkančius socialiai atsakingo pirkimo reikalavimus (jeigu taikoma), kuriais prisidedama prie socialinių klausimų sprendimo: remiamų asmenų įdarbinimo, sąžiningo darbo užmokesčio mokėjimo, lyčių lygybės ir nediskriminavimo kitais pagrindais principų įgyvendinimo, psichologinio smurto darbo aplinkoje prevencijos ir pagalbos asmenims, patyrusiems tokį smurtą, priemonių įgyvendinimo ir (ar) kitų priemonių visuomenės gerovei užtikrinimo; 3. Tiekėjas skatinamas siūlyti inovatyvius sprendinius ir geriausius, efektyviausius produktus rinkoje. |
|  | Pirkimo vykdytojo prašymu, Tiekėjas įsipareigoja pateikti Darnumo klausimyne (Priedas Nr. 4) nurodytą informaciją. |
|  |  |  |
| 1. **Kvalifikacija** |  | Tiekėjas teikdamas Pasiūlymą pateikia informaciją ir dokumentus (pateikiami skenuoti dokumentai elektroninėje formoje), kurie reikalingi įsitikinti Tiekėjo atitiktimi nustatytiems kvalifikacijos reikalavimams, nurodytiems Komercinio pirkimo sąlygų 6 priede. |
|  | Jei Tiekėjas rėmėsi Ūkio subjekto pajėgumais, teikdamas Pasiūlymą turi pateikti Ūkio subjektų, kurių pajėgumais remiamasi, kvalifikaciją patvirtinančią informaciją ir dokumentus. |
|  |  |  |
| 1. **Kaštai** |  | Tiekėjui neatlyginami jokie su dalyvavimu Pirkime susiję tiesioginiai ar netiesioginiai kaštai. |
|  | Jei Pirkime reikalaujama pateikti Prekių pavyzdžius, Tiekėjai turi pristatyti ir, pasibaigus Pirkimo procedūroms, atsiimti pavyzdžius savo sąskaita. |
|  | | |
| 1. **Pasiūlymų rengimas ir pateikimas** | | |
|  | | |
| 1. **Pasiūlymo dokumentai** |  | Pasiūlymas rengiamas užpildant pateiktą Pasiūlymo formą (Priedas Nr. 2) bei pridedant joje nurodytus dokumentus. |
|  |  |  |
| 1. **Pasiūlymo kaina** |  | Pasiūlyme Tiekėjas nurodo pasiūlymo kainą (toliau bendrai vartojama sąvoka „kaina“ apima ir sąvoką „sąnaudos“, kai jos yra taikomos). Apskaičiuojant kainą, turi būti atsižvelgta į visą Pirkimo dokumentuose nurodytą Pirkimo objekto apimtį ir reikalavimus, kainos sudėtines dalis ir pan. Į Pasiūlymo kainą privalo būti įskaičiuoti visi mokesčiai bei visos kitos Tiekėjo patirtos ir (ar) galimos patirti tiesioginės ir netiesioginės išlaidos ir mokesčiai (išskyrus tuos atvejus, kai Pirkimo dokumentuose aiškiai nurodyta, kad tam tikros konkrečios išlaidos neturi būti įskaičiuotos į Pasiūlymo kainą). |
|  | PVM nurodomas atskirai. Jei Dalyvis yra ne PVM mokėtojas, apie tai turi nurodyti Pasiūlyme. |
|  | Pasiūlymo kaina (įskaitant ir visas kainos sudėtines dalis bei įkainius, jei tokie yra) nurodoma ne daugiau kaip dviejų skaičių po kablelio tikslumu, nebent Pasiūlymo formoje nurodyta kitaip. |
|  | Pasiūlymų kainos vertinamos ir lyginamos be PVM. |
|  |  |  |
| 1. **Pasiūlymų galiojimo terminas** |  | Pirkime reikalaujama, jog Pasiūlymas galiotų ne trumpiau nei 30 dienų nuo Pasiūlymo pateikimo termino pabaigos. |
|  | Pirkimo vykdytojas gali paprašyti pratęsti Pasiūlymo galiojimą konkrečiam terminui. |
|  |  |  |
| 1. **Pasiūlymų teikimo terminai** |  | Pasiūlymas teikiamas iki 2025-08-14 12:00. |
|  | | |
| 1. **Derybos** | | |
|  | | |
| 1. **Derybų vykdymas** |  | Derybos bus atliekamos su 3 ekonomiškai naudingiausius pasiūlymus pateikusiais dalyviais. Derybos atliekamos per 3 darbo dienas nuo Pasiūlymo teikimo termino pabaigos. |
|  | Derybos bus vykdomos bet kuriais iš šių būdų: susitikimuose Pirkimo vykdytojo patalpose, konferencijose telefonu ar internetu arba kitomis Pirkimo vykdymo priemonėmis. |
|  |  |  |
| 1. **Derybų objektas** |  | Derybos vykdomos dėl visų Tiekėjo Pasiūlyme pateiktų Pirkimo objekto charakteristikų, įskaitant kainą bei neatitikimus techninei specifikacijai. |
|  |  |  |
| 1. **Derybų pabaiga** |  | Pirkimo vykdytojui nusprendus baigti derybas, Dalyvis, per Pirkimo vykdytojo nustatytą protingą terminą, pateikia Galutinį pasiūlymą. |
|  |  |  |
| 1. **Pasiūlymų vertinimas ir laimėtojo nustatymas** | | |
|  | | |
| 1. **Susipažinimas su pasiūlymais ir vertinimo konfidencialumas** |  | Su Pasiūlymais susipažįstama, Pasiūlymai nagrinėjami bei vertinami konfidencialiai, nedalyvaujant suinteresuotų Dalyvių atstovams. |
|  |  |  |
| 1. **Pasiūlymo duomenų tikslinimas** |  | Jeigu Dalyvis pateikė netikslius, neišsamius ar klaidingus dokumentus ar duomenis apie atitiktį Pirkimo dokumentuose išdėstytiems reikalavimams, ar šių dokumentų ar duomenų trūksta, Pirkimo vykdytojas prašo Dalyvį šiuos dokumentus ar duomenis patikslinti, papildyti arba paaiškinti per jo nustatytą protingą terminą. |
|  |  |  |
| 1. **Pasiūlymų vertinimas** |  | Pasiūlymai bus vertinami pagal ekonomiškai naudingiausio pasiūlymo vertinimo kriterijų – *ekonominį naudingumą.*. |
|  | Pirkimo vykdytojas vertina Tiekėjų pateiktus Pasiūlymus ir priima sprendimą dėl jų atitikimo Pirkimo dokumentuose nustatytiems reikalavimams. |
|  | Pasiūlymų eilė sudaroma ekonominio naudingumo mažėjimo tvarka: kainos didėjimo tvarka (kai pasiūlymai lyginami tik pagal kainą) arba kainų ar sąnaudų ir kokybės santykio (išreikšto balais) mažėjimo tvarka (kai pasiūlymai lyginami pagal kainos ar sąnaudų ir kokybės santykį), Pasiūlymų ekonominio naudingumo vertinimo metodika pateikiama Pasiūlymo formos Priede Nr. 2. |
|  |  |  |
| 1. **Tiekėjų informavimas** |  | Pirkimo vykdytojas, nustatęs pasiūlymų eilę ir priėmęs sprendimą dėl Laimėjusio Pasiūlymo ar priėmęs sprendimą dėl Pirkimo procedūrų nutraukimo, informuoja apie tai Dalyvius. |
|  |  |  |
| 1. **Pasiūlymų atmetimas** |  | Dalyvio pateiktas Pasiūlymas atmetamas, jeigu:   1. jis yra nepriimtinas, nes neatitinka Pirkimo dokumentuose nustatytų reikalavimų, įskaitant reikalavimus dėl kvalifikacijos, kokybės vadybos sistemos ir (arba) aplinkos apsaugos vadybos sistemos standartų (jeigu buvo taikomi); 2. jis yra nepriimtinas, nes Pasiūlyme pasiūlyta kaina viršija Pirkimui skirtas lėšas, Pirkimo vykdytojo nustatytas prieš pradedant Pirkimo procedūrą; 3. jis yra nepriimtinas, nes dėl jo Pirkimo vykdytojas turi įtikinamų duomenų apie neleistino susitarimo ar korupcijos atvejus; 4. jis yra netinkamas, kai Pasiūlymas neatitinka Pirkimo objekto ir be esminių pakeitimų negalėtų patenkinti Pirkimo dokumentuose nustatytų Pirkimo objektui keliamų Pirkėjo poreikių ir reikalavimų; 5. Dalyvis pateikė melagingą informaciją apie nustatytų reikalavimų atitikimą; 6. jei Pasiūlymą pateikė subjektas, kuriam yra taikomos sankcijos pagal Lietuvos Respublikos ekonominių ir kitų tarptautinių sankcijų įgyvendinimo įstatymą; 7. nustačius, kad viešai prieinama informacija apie Tiekėją ir (ar) vykstantys ar praeityje vykę įvykiai susiję su Dalyviu turėtų neigiamos įtakos AB "Ignitis grupė" įmonių grupės reputacijai. |
|  |  |  |
| 1. **Pasiūlymas sudaryti sutartį** |  | Laimėjusiam Dalyviui Pirkimo vykdytojas siūlo pasirašyti Sutartį. Jei Dalyvis, kuriam buvo pasiūlyta sudaryti Sutartį:   1. raštu atsisako tai padaryti, 2. atsisako pasirašyti Sutartį, 3. nepasirašo Sutarties per nustatytą laikotarpį,   Tokiu atveju siūloma pasirašyti Sutartį kitam Dalyviui, Pasiūlymų eilėje esančiam po atsisakiusio sudaryti Sutartį Dalyvio (kitam Dalyviui, Pasiūlymų eilėje esančiam pirmam po Dalyvių, su kuriais buvo priimtas sprendimas sudaryti Sutartį). |
|  | | |
| 1. **Pirkimo sutartis** | | |
|  |  |  |
| 1. **Sutarties sudarymo principai** |  | Su laimėjusiu Dalyviu bus sudaroma rašytinės formos Sutartis. |
|  |  |  |
| 1. **Sutarties projektas** |  | Sutartis rengiama pagal Sutarties projekto šabloną, jei jis buvo pateikiamas, arba, atsižvelgiant į Pirkimo dokumentuose nustatytus reikalavimus ir sąlygas perkamam objektui bei Tiekėjui. |
|  | Sutartis gali būti koreguojama iki sutarties sudarymo su laimėjusiu dalyviu. |
|
|  |  |  |
| 1. **Sutarties vykdymo užtikrinimas** |  | Sutarties įvykdymas užtikrinamas joje numatytais užtikrinimo būdais. |
|  |  |  |
| 1. **Priedai:** |  | Priedas Nr. 1. Techninė specifikacija;  Priedas Nr. 2. Pasiūlymo forma su priedais;  Priedas Nr. 3. Pažink savo veiklos partnerį klausimynas;  Priedas Nr. 4. Darnumo klausimynas;  Priedas Nr. 5. Sutarties projektas;  Priedas Nr. 6. Kvalifikaciniai reikalavimai. |